PATVIRTINTA

 Kelmės „Kražantės“ progimnazijos direktoriaus

 2016 m. rugsėjo 5 d. įsakymu Nr. D-89

**KELMĖS „KRAŽANTĖS“ PROGIMNAZIJOS MOKINIŲ NEMOKAMO MAITINIMO ORGANIZAVIMO TVARKA**

**I SKYRIUS**

**BENDROSIOS NUOSTATOS**

 1. Kelmės „Kražantės“ progimnazijos mokinių nemokamo maitinimo organizavimo tvarka sudaryta vadovaujantis Kelmės rajono savivaldybės tarybos 2012 m. kovo 22 d. sprendimu Nr. T-94 patvirtintu Mokinių nemokamo maitinimo organizavimo Kelmės rajono ugdymo įstaigose tvarkos aprašu.

 2. Vadovaujamasi Lietuvos Respublikos sveikatos apsaugos ministro 2011-11-11 Nr. V- 964 įsakymu „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ ir įsakymo pakeitimo įsakymais.

 3. Už progimnazijos mokinių nemokamo maitinimo organizavimą atsakingas progimnazijos direktorius.

 4. Už valgyklos, virtuvės patalpų sanitarinę – higieninę, priešgaisrinę būklę, inventorių, indus ir įrankius, maisto kokybę atsako maitinimo paslaugas teikianti įmonė.

 5. Progimnazijoje nemokamą maitinimą gaunančių mokinių apskaitą vykdo direktoriaus įsakymu paskirtas asmuo.

 6. Sveikatos priežiūros specialistas prižiūri, kad mokinių maitinimas būtų organizuojamas vadovaujantis Lietuvos Respublikos sveikatos apsaugos ministro 2011-11-11 Nr. V-964 įsakymu „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ ir įsakymo pakeitimo įsakymais.

**II SKYRIUS**

**MOKINIŲ NEMOKAMO MAITINIMO ORGANIZAVIMAS**

 7. Progimnazijoje mokslo metų dienomis organizuojamas mokinių maitinimas, kurio metu sudarytos sąlygos mokiniams pavalgyti šilto maisto.

 8. Nemokamas maitinimas mokiniui pradedamas teikti gavus Kelmės rajono savivaldybės administracijos Socialinės paramos skyriaus sprendimą, dėl nemokamo maitinimo skyrimo mokiniui. Nemokamas maitinimas pradedamas teikti sekančią dieną.

 9. Mokiniui, naujai atvykus į progimnaziją, nemokamas maitinimas pradedamas teikti, gavus iš ankstesnės mokyklos pažymą, apie mokinio teisę gauti nemokamą maitinimą. Progimnazija tą pačią dieną informuoja Kelmės rajono savivaldybės administracijos socialinės paramos skyrių, nurodydama, nuo kada pradėtas šio mokinio nemokamas maitinimas progimnazijoje.

 10. Mokiniui, išvykus mokytis į kitą mokyklą, išduodama pažyma apie mokinio teisę gauti nemokamą maitinimą.

 11. Mokinių maitinimas neorganizuojamas poilsio ir švenčių bei mokinių atostogų dienomis.

 12. Nemokamas maitinimas neskiriamas mokiniui sergant ar dėl kitų priežasčių nelankant progimnazijos.

 13. 1 – 8 klasių mokinių mokinių valgymo laikas 8.45 – 13.30 val.

 14. Maitinimas organizuojamas pagal valgiaraščius, suderintus su Šiaulių visuomenės sveikatos centro Kelmės skyriumi.

 15. Tausojantis maitinimas skiriamas pagal gydytojų esamas rekomendacijas.

 16. Direktoriaus įsakymu paskirtas asmuo paruošia mokinių nemokamo maitinimo vardinius talonus 1–8 klasių mokiniams (priedas Nr. 1).

 17. Direktoriaus įsakymu paskirtas asmuo išduoda nemokamo maitinimo vardinius talonus 1–8 klasių mokiniams, atsakingiems už talonų išdalinimą.

 18. Jeigu mokinys, kuriam skirtas nemokamas maitinimas, pamokose nedalyvauja, vardinis talonas lieka pas vardinius talonus išduodantį asmenį.

 19. Direktoriaus įsakymu paskirtas asmuo pildo mokinių nemokamo maitinimo apskaitos elektroninį žurnalą ir pasibaigus kiekvienam mėnesiui, iki kito mėnesio 5 dienos suderina su Kelmės rajono savivaldybės administracijos Socialinės paramos skyriumi.

 20. Progimnazijos valgyklos darbo laikas 8.00 – 14.00 val.

 21. Nemokamas maitinimas organizuojamas: 1–2 klasių mokiniai valgo 9.40 – 10.00 val. (po dviejų pamokų), 3–4 klasių mokiniai valgo 10.45 – 11.00 val. (po trijų pamokų), 5–6 klasių mokiniai valgo 11.45 – 12.05 val. (po keturių pamokų), 7–8 klasių mokiniai valgo 12.50 – 13.05 val. (po penkių pamokų).

 22. Valgyklos stende skelbiamas einamosios savaitės valgiaraštis, valstybinės maisto ir veterinarijos tarnybos nemokamos telefono linijos numeris, pakabinta sveikos mitybos piramidė.

**III SKYRIUS**

 **BAIGIAMOSIOS NUOSTATOS**

 23. Už nemokamo maitinimo suteiktas paslaugas progimnazija apmoka paslaugų teikėjui pagal sutartyje numatytas sąlygas (pagal paslaugų teikėjo pateiktą sąskaitą faktūrą, kuri išrašoma pagal mokinių nemokamo maitinimo registravimo žurnalą).

 24. Mokiniai, kurie maitinasi progimnazijos valgykloje už pinigus, grynus pinigus moka tiesiai maitinimą teikiančiam teikėjui, pagal valgiaraštyje nurodytas kainas.

 25. Maisto kokybės kontrolę atlieka Valstybinė maisto ir veterinarijos tarnyba, o valgiaraščių įvertinimą – Šiaulių visuomenės sveikatos centro Kelmės skyrius. Valgiaraščiai skelbiami progimnazijos interneto svetainėje <https://www.krazante.kelme.lm.lt>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

|  |
| --- |
| **Kelmės „Kražantės“ progimnazija****JONAS JONAITIS** **Klasė 1 A**  **2016-2017 m. m.** |